Maailmat

Eli lyhyet kuvaukset eri maailmoista, joissa hahmoni elävät. Nämä ovat keskenään eri maailmankaikkeuksia, joissa on eri säännöt. Joskus tarinoissa on kuitenkin viittauksia toisiin maailmoihin ihan vaan omaksi huvikseni. Lisäksi joistakin hahmoista on eri versioita eri maailmoihin. Alla yksi esimerkki hahmokehityksestä sekä eri universumien variaatiosta.

## Aktiiviset maailmat

Maailmoja, joita kehittelen edelleen. Osa näistä on tietenkin aktiivisempia kuin toiset.

### Airal

(Katso myös: Airal)

Fantasia-maailma, jossa ei ole ihmisiä tai oikeita jumalia. Yleensä jos mulla on jokin idea niin heitän sen Airalin universumiin.

### Demonologian ABC

(Katso myös: Demonologian ABC)

Moderniin maailmaan sijoittuva fantasia-tarina, joka kertoo demonin ja ihmisen välisestä rakkaudesta (sekä siitä miten kristinusko ei ole niin loistava uskonto. Tämän ole tarkoitus olla hauska kevyt tarina!)

### Sulka ja taika-avain

(Katso myös: Sulka ja taika-avain)

Ns. Lastentarinani. Sulka ja taika-avain kertoo Katriinan seikkailuista yhdessä prinssi Luikkion kanssa. Useat lapsena keksimäni ideat ovat osa tarinan maailmaa, mukaan luettuna esimerkiksi sellaiset nostalgiset hahmot kuin Mestarikissa ja Lintujen Herra. Hauskojen kommellusten lisäksi tarina kertoo vallan vastuusta ja esimerkiksi Damokleen miekka esiintyy tarinassa. (Tämänkin oli tarkoitus olla hauska kevyt tarina!)

### Toivomushiisi / Toivomusdemoni

(Katso myös: Toivomushiisi)

Toivomusdemoni on näistä kahdesta tarinasta vanhempi versio. Se on (sillä se on yhä kesken) improvisoitu sarjakuva siitä miksei demoneita kannata pyytää toteuttamaan toiveita.

Toivomushiisi on uudempi versio, jonka haluaisin oikeasti suunnitella loppuun ennen tekemistä. Sen hahmot ovat muokattuja versioita Toivomusdemonin hahmoista, ei vähiten sen takia että Toivomushiisi sijoittuu Suomeen. Muutoksista huolimatta tarinoilla on sama teema.

### "Einkolasu maailma"

Maailma, jolla ei ole vielä omaa nimeä. Maailmaan syntyy satunnasesti pieniä vitivalkoisia yksinkertaisia olentoja, jotka ajan kanssa muuttuvat persoonallisemman näköisiksi. Ne kuitenkin pysyvät mustavalkoisina ja pieninä kunnes jokin saa ne korruptoitumaan. Tällöin ne muuttuvat dramaattisesti.

## Limbo

Maailmat, joita en kehittele aktiivisesti, mutta joita ei ole myöskään kokonaan hylätty.

### Culinarisity

Tein muutaman muun tyypin kanssa lyhyen scifi-pelin ja tykästyin sen konsepteihin. Vaikka emme jatka pelin tekemistä ajattelen tätä maailmaa yhä! Periaatteessa tähän voisi yhdistää Tähtivarkaan sci-fi elementtejä.

Tarina kertoo tutkimusrobotti Artemiksesta, joka "äitinsä" Leton kanssa tutkii galaksia etsien elämää. Artemis kuvittelee että heidän tehtävänsä on täysin tieteellinen, mutta oikeasti he työskentelevät pikaruokaketju Dagger Intergalacticille, joka haluaa vain lisää materiaa ruokiinsa. Leto tietää että heidän tehtävänsä todellisen tarkoituksen. Ajan kuluessa Artemiksen lapsekas innostus kaikkea elävää kohtaan vaikuttaa Letoon eikä hän pysty suhtautumaan heidän tehtäväänsä enää samalla väliinpitämättömyydellä.

*(Kuvassa ideani siitä, miten tarina voisi loppua. Dagger Intergalacticin johtaja Zeus Johnson on hakannut Artemiksen, koska tämä kehtasi puhua elämän säilyttämisen puolesta. Tämä oli Letolle viimeinen pisara ja hän menee Zeusta vastaan.)*

Culinarisity-pelin voi ladata ilmaiseksi täältä.

### "Kuolematon venetsialainen"

Maailma, jolla ei ole vielä oikeaa nimeä. Sai alkunsa kun katsoin pikkuveljeni ja pikkuserkkuni pelaavan Civilization V:tä. Personifioin pelin valtioita ja pikkuserkkuni sattui vaan pelaamaan Venetsialla. Joten kaikkien todennäköisyyksien vastaisesti tämä ei ole inspiroitunut Hetaliasta! Pelin tapahtumia piirtäessäni Venetsialle ja Kreikalle muodostui kiinnostava suhde, johon tykästyin niin paljon että pelin loputtua aloin kehittämään heistä tarinaa.

Vuosien aikana tarina on muuttunut. Nyt on "Venetsia" on Donatel-niminen tavallinen ihminen, jonka kuolematon iso-iso-iso...-setä kaipasi kirjuria hoitamaan asioitaan ja nämä tuppasivat kuolemaan. Joten setä teki Donatelista kuolemattoman jonkin alkemisen seoksen avulla 1100-luvulla. Tarinassa seurataan historian kulumista ja harvojen kuolemattomien välisiä suhteita kun kaikki muut heidän tuntemansa kuolevat heidän ympäriltään.

(Toivomushiidestä kolme hahmoa: Viljo, Eerik ja Aale, ovat AU-versioita tämän tarinan Donatelista (aka. Venetsia), Feidipidesistä (aka. Kreikasta) ja Andresta (edellisten pojasta).)

### Numeroidut

Maailma, jossa yksityiskoulussa kaikki käyttävät maskeja ja nimien sijasta käytetään numeroita. Tätä selitellään sillä, että maskien ansiosta ketään ei voi syrjiä ulkonäön perusteella (mikä ei pidä paikkaansa, sillä esim. ihmisten bodytype näkyy yhä.)

Yhtenä päivänä *jotakin* tapahtuu ja koulurakennus eristetään muusta maailmasta. Ja kunnon *Kärpästen herra* -tyyliin hetken päästä kaikki alkavat teloa toisiaan. Lisäksi jotain epämääräisen yliluonnollista tapahtuu!

*(Kuvassa vuoden 2017 suunnitelmani siitä, miltä päähenkilökasti näyttää.)*

Ainoa syy miksei tätä maailmaa ole hylätty, on se että joitakin hahmoja on kiva piirtää.

### Persoonan osat

(Katso myös: Persoonan osat)

* n.

Joukko eri luonteeni puolia edustavia hahmoja mitä erilaisemmissa maailmoissa ilman sen tarkempaa juonta.

### Pirunsurma

(Katso myös: Pirunsurma)

Toinen teininä kaverin kanssa roolipelattu tarina, josta koitettiin kirjoittaa kunnollinen kirja. Tarina kertoi neljästä/viidestä henkilöstä, joilla oli Acces nimisiä muotoamuuttavia aseita (joiden sisällä oli demoniruhtinaita). Näillä he taistelivat demoneja vastaan koittaakseen saada lisää tietoa Kira-nimisestä demoniruhtinaasta. Kiran tarkoituksena oli kehittää keino nostaa demoneita korkeammille tasoille, jolloin he lopulta voisivat tulla jumalan tasoisiksi.

Päähenkilötiimi koostui langenneesta enkelistä, Kiran pettäneestä demonista, vampyyristä, teini-ikäisestä hakkerista ja yhdestä tavallisesta ihmisestä. Tietenkin tässä oli draamaa.

**Elementtejä, jotka siirtyivät muihin tarinoihin:**

* Nimi "lumenfos" esiintyi ensimmäistä kertaa tässä tarinassa yhden hahmon nimenä. Sen jälkeen se on ollut esimerkiksi koulun nimi (Punaiset Siivet) ja kokonaisen haltialajin nimi (Airal).

## Hylätyt maailmat

Maailmoja joita en enää kehittele, mutta joista voin ottaa elementtejä toisiin tarinoihin ikään kuin kierrätyksen nimissä. Suurin osa näistä on lapsena keksimiäni ideoita, joista kiinnostukseni on vain ajan saatossa hiipunut. Nämä kaikki on listattu tässä lähinnä omasta kompletionismista. Tarinat on lueteltu vanhimmasta uusimpaan.

### Jäljissä

* n.2002-2013

Aka. "Kissojen maa". Vanhin maailmani, jota kehittelin pitkään. Juoni muuttui eri versioiden aikana dramaattisesti, mutta niissä on aina ollut päähenkilönä kissoja. Ja jostain syystä lohikäärme?

Tarinat ovat vaihdelleet käytännössä isekaista melko edgyyn "kissoilla on taikavoimia, jotka tuhoavat heitä" -versioon. Lisäksi uudemmissa versioissa on ollut mukana jumalatar Lasikisu, joka pystyy vaihtamaan olomuotoaan kiinteän, nesteen, kaasun ja plasman välillä. Tämä on yhä siisti konsepti, jota haluaisin käyttää jossakin!

### Superkissa Katriina

* n.2003-2004

Katriina on supersankari, jonka sidekickinä toimi Pamu. Katriina taistelee pahiksia vastaan ja toisinaan hän saa erikoisia vaatteita keiju Siniltä. Yksikään Katriina tarina ei edennyt muutamaa sivua pidemmälle, mutta jokaisessa tarinassa teeskentelin että tämä oli osa pitkää jatkumoa. Esimerkiksi tarinoissa viitattiin tarinoihin, joita en ollut ikinä piirtänytkään.

**Elementtejä, jotka siirtyivät muihin tarinoihin:**

* Kun osallistuin lastensarjakuvaa haluavaan kilpailuun muistin Katriina-tarinat, joten muokkasin hahmoja ja - PAM! - näin Sulka ja Taika-avain syntyi.
* Sulka ja Taika-avaimessa esiintyvät Katriina, Sini ja Pamu ovat tietenkin Superkissa Katriinasta, mutta he eivät ole ainoita! Yhdessä Katriina-tarinassa viitattiin olemattomaan tarinaan nimeltä "Kettujahti" ja tästä sain idean Sulka ja Taika-avaimen Luikkioon.

### Hamsterit

* 2004

Kaikki luokkalaiseni pitivät hamtarosta ja piirsivät hamstereita, joten liityin villitykseen mukaan. En tosin erityisesti pitänyt Hamtarosta, joten loin täysin omat hamsterihahmot täysin omassa maailmassaan. Tarina kertoi joukosta hamstereita (mikä yllätys!) ja heidän erillaisten luonteidensa takia syntyneistä konflikteista. Hahmot olivat muistaakseni: Hamsu (tylsä päähenkilö), Z (aina unelias hamsteri), Sportti (urhheilullinen hamsteri), Kuppi (joka oli aina kupin alla) ja joku viides, jonka koko hahmon pystyi tiivistämään sanoihin "pakollinen naishenkilö".

### Pallot

* n.

Alunperin luotu sen takia että halusin tehdä pikkuveljeni kanssa sarjakuvan, mutta hän ei ollut hyvä piirtämään. Joten päätimme että kaikki hahmot ovat palloja. Sarjakuvan tarina oli 100% improvisoitu ja suurin piirtein kertoi miten eri hahmot taistelivat keskenään. Sarjakuva ei jatkunut pitkään, mutta olin tykästynyt näin helposti piirrettäviin hahmoihin ja kahdella hahmolla oli jopa niin muistettavat designit että ne jatkoivat elämäänsä sarjakuvan ulkopuolella. Ja kun ensi kertaa sain tietää Windows Movie Makerista niin tein juuri pallohahmoista animaatioita. Ne oli helppo piirtää toistuvasti valokuvataustoihin paintilla.

**Elementtejä, jotka siirtyivät muihin tarinoihin:**

* Sulka ja Taika-avaimessa Mar ja Pik (ne kaksi hahmoa, joilla oli muistettavat designit. Kuvan hahmot) voisivat näkyä joskus taustalla ihan vain nostalgian nimissä?

### Lohikäärme jengi

* n. 2004-2005

Lapsena halusin tehdä oman Aku Ankka tyyppisen sarjakuvalehden, jossa olisi useita samaan universumiin sijoittuvia tarinoita. Ja mikä olisi sen coolimpaa kuin kokonainen lehti, jossa oli tarinoita lohikäärmeistä! Oli tarinoita, joissa furry lohikäärmeet ratsastivat tavallisilla lohikäärmeillä, oli tarinoita joissa edellä mainituilla ratsulohikäärmeillä oli komedisia sattumuksia, oli Star Wars-lohikäärmeitä (niistä lisää alempana) ja sitten oli furry lohikäärme sarjakuva siitä millaiseksi kuvittelin teinien elämän.

**Elementtejä, jotka siirtyivät muihin tarinoihin:**

* Sen teini-lohikäärme sarjakuvan päähenkilö oli punahiuksinen lohikäärme nimeltä Amy. Hän oli yksi pitkässä litaniassa punahiuksisia naispäähenkilöitä, joita tein tuolloin.

### Elementtihevoset

* n. 2004-2007

Jokainen kuviteltavissa oleva asia on elementti. Jokaista elementtiä kohden on hevonen, jolla on kyseiseen elementtiin liittyvät voimat. Näitä kutsutaan elementtihevosiksi. Osa näistä elementeistä on hyvin erikoisia kuten Pörrö tai Sahara tai Mozart, mutta suurinosa on yksinkertaisempia kuten Parannus. Suurin osa elementtihevosista elää Myrsky-nimisen tamman johtamassa laumassa rauhassa, mutta paha Tuli haluaa lauman johtajaksi lauman johtajan paikalle.

**Elementtejä (heh), jotka siirtyivät muihin tarinoihin:**

* Tuli oli lempihahmoni, joten aikoinaan tein hänestä roolipelihahmoni ja sitten tein hänestä ihmisversion Väridemoneihin. Lisäksi Tuli oli yksi pitkässä linjassa punahiuksisia naishahmoja, joita mulla oli jokaisessa mahdollisessa tarinassa.

### Jing

* 2005

Lohikäärmeen merkki rip off furryillä. Ainoa merkittävä asia Jingissä on että siinä esiintyi ensimmäiset versiot criiffeistä eli "varjoista". Jingin criiffit olivat pieniä vähän raptorimaisia hirviöitä.

**Elementtejä, jotka siirtyivät muihin tarinoihin:**

* Termi criiffit eli "varjot" yhdistyivät Puolisiipien "varjojen" kanssa muodostaen Serdamin criiffit.

### Puolisiivet (koira-versio)

* n.2005-2011

Tarina sankarillisesta koirakaksikosta, joilla molemmilla oli "yksi enkelisiipi ja yksi demonisiipi". Jonkin kosmisen lain takia puolisiipiä sai olla kerralla vain kaksi ja nykyiset puolisiivet Sirzi ja Veirzi selvittivät mikä oikein oli tappanut edellisiä Puolisiipiä.

**Elementtejä, jotka siirtyivät muihin tarinoihin:**

* Käytännössä kaikki tarinan hahmot ovat nykyään haltiota ja esiintyvät Airalissa fiktiivisinä. Puolisiipien kotivuoristo on tarinoiden takia turistikohde.
* Veirzi oli yhdessä tarinan vanhimmassa versiossa puoliksi "Varjo", joka yhdistyi Jingin criiffeihin, joista tuli Serdamin criiffit.

### Fixi the Fox

* n.2006-2009
* "Funny animal"

Komedia kettu Fixistä, hänen adoptiotyttärestään Finistä ja heidän suhdesotkuistaan. Fixi pitää Zerestä, joka pitää Windistä, joka pitää Felixistä, joka pitää Saraxista...jne. Kuudennella luokalla piirsin kaikkiin kuvistöihini kuvan Fixistä.

**Elementtejä, jotka siirtyivät muihin tarinoihin:**

* Vaikkeivät he ole tarinan kannalta relevantteja niin kaikki hahmot ovat olemassa myös Sulka ja Taika-avaimen maailmassa.
* Eräässä foorumiroolipelissä pelasin Zerellä, jonka sisällä asui demoni Naarak. Lisäksi pelin aikana Zere adoptoi demonipentu Daitannan. Naarak siirtyi (yhä kettudemonina) Pirunsurman maailmaan, kun taas Daitannasta tuli tärkeä hahmo Väridemoni-maailmassa. Daitanna voisi myös olla hahmo Airalissa.

### Serdam

* n.2007-2013

Serdamista on useita eri versioita, mutta pohjimmiltaanne kaikki kertovat joukosta koiria, jotka koittavat päästä Serdam-nimiseen paikkaan.

Ensimmäisessä versiossa Serdam on koiraeläinten paratiisiksi kutsuttu laakso, jota monet pitävät pelkkänä taruna. Susi Sarachin kuitenkin vakaasti uskoo Serdamiin ja hänen vakaumuksestaan inspiroituneena muutama koira lähtee hänen mukaansa. Asioita on kuitenkin monimutkaistamassa esimerkiksi koira-jengi´(yksi Sarachinin laumaan liittynyt koira, Dana, oli varastanut heiltä jotain), Sarachinin veli Akila (joka on katkera siitä että heidän äitinsä piti Sarachinista enemmän), criiffit (varjo-olennot, jotka ovat Serdamia etsiessään kuolleiden sieluja), sekä keiju-kettuja (älä edes kysy...).

Myöhemmässä versiossa tarina on tavallaan oudompi. Tappajavirus uhkasi tuhota ihmiskunnan. Tarpeeksi rikkaat kuitenkin käyttivät kokeellista teknologiaa, jossa heidän kehonsa syväjäädytettiin ja heidän tietoisuutensa siirrettiin koirien kehoon. Tämä kaikki tehtiin Serdam-yhtiön alaisuudessa. Teknologiaa ei oltu testattu kunnolla ja 99,99% ihmisistä, jotka siirrettiin menettivät muistonsa ihmiselämästään. Nyt tästä on kulunut muutama vuosi ja syväjäädytettyjä rikkaita lukuunottamatta kaikki muut ihmiset ovat kuolleet ja jos syväjäädytys vain jatkuu niin viimeisetkin ihmiset kuolevat. Susi Sara oli ihmisenä yksi tutkijoista, jotka siirsivät tietoisuuksia, mutta hän ei muista tästä mitään. Hän kuitenkin tietää että hänen on löydettävä Serdam ja pian. Sara onnistuu taivuttelemaan muutaman koiran mukaansa, koska outo etsintäretki viakuttaa paremmalta vaihtoehdolta kuin kuoleminen autioituvissa kaupungeissa ja jengeissä. Asioita on kuitenkin monimutkaistamassa yleinen post-apokalyptinen apatia, koira-jengi (johon Dana aikoinaan kuului), oudot unet ihmisistä, sekä yleinen epäusko koko matkaa kohtaan.

### Kuukaudet

* n.2007-2009

Teininä keksimäni idea, jossa jokaista kuukautta edustaa hahmo. Nämä kaikki pystyivät jostain syystä muuttumaan koiriksi ja kaikilla oli tämän lisäksi jokin erikoiskyky. Lisäksi jokaista heistä kutsuttiin oikean nimen lisäksi kuukauden englanninkielisellä nimellä, koska tämä oli coolia. Tällä ei ikinä ollut tarkkaa juonta, mutta pidin hahmoista.

**Elementtejä, jotka siirtyivät muihin tarinoihin:**

* Tammikuuta edustava Emre Nor antoi nimensä yhdelle Airalin historialliselle henkilölle.
* Octoberista tuli Puolisiivet-tarinan koiraversion yksi historiallisista puolisiivistä.
* Toukokuuta edustava Rose 'May' Red oli yksi pitkässä linjassa punatukkaisia naispäähenkilöitä, joten hänet voi nähdä yhtenä Iche Daion varhaiskuvina.

### Kemiaa

* n.2008-2015

Yläasteella piirtelin kemian vihkoon alkuaineisiin ja happoihin perustuvia hahmoja. Tässä ei ollut mitään koherenttia tarinaa, mutta joitakin tärkeämpiä hahmoja, joita suhertelin marginaaleihin. Hahmot olivat: Helium, Hiili, Suolahappo, Rikkihappo. Pidän tämän maailman loppuna sitä, kun suunnittelin kaikille alkuaineille hahmot.

### Väridemonit

* n.2008-2012
* Urban fantasy

Teininä kaverin kanssa roolipelattu tarina, josta koitettiin kirjoittaa kunnollinen kirja. Tarina kertoi muutamasta teinistä, joilla oli omalle lajilleen harvinaisia taikavoimia, ja värikoodattujen demonien yrityksistä saada yksinvalta Helvetissä. Eri väridemonijohtajat koittivat hyötyä teinien voimista ja teinit vastaavasti demoneista.

**Elementtejä, jotka siirtyivät muihin tarinoihin:**

* Haundi (josta lisää alempana) esiintyi myös tässä maailmassa! Tarinassa hän oli Mustien demonien johtaja ja Kohtalo oli hänen hyvä ystävänsä. Hän on nykyään Sudenkalloinen Kuolema Airalissa.
* Kaikkien demonien johtajan nimi oli Iche Daio. Iche on myöskin hahmo Airalissa ja hänen silloinen sukunimensä Daio on nykyään Xenttuurin valtion johtajan titteli.
* Yksi tarinan päähenkilöistä Chaamos Tuuliruusu on historiallinen hahmo Airalin maailmassa. Lisäksi hänen sukunimensä on nykyään Itäistä Keisarikuntaa hallitsevan perheen nimi.
* Melkein tarinassa esiintynyt Scatter Amaryllis ja hänen kilpailijansa Sigismund ovat sivuhahmoja Airalissa.
* Jos ikinä saan tehtyä sarjiksen niin useat Väridemonit ovat taustalla Demonologian ABC:ssä. Heitä voisi käyttää myös Pirunsurmassa.

### Larry & Mirjami & Minä

* n.2012-2014

Kevyehkö rakkaustarina Larrysta, Mirjamista ja Matthiaksesta. Heillä on polyamorinen suhde, jonka toimiminen tietenkin vaatii paljon töitä.

**Elementtejä, jotka siirtyivät muihin tarinoihin:**

* Mirjami ja Matthias siirtyivät Toivomusdemoniin. Larry taas voi olla sivuhahmo Pirunsurmassa, varsinkin jos hänet yhdistetään erääseen Frank-nimiseen hahmooni....

### Trörli-sarjis

* n. 2009

Jälleen yksi veljeni kanssa tehty impro, joka sai alkunsa pitkällä joululomalla. Tämä tarina jatkui ehkä kokonaiset viisi sivua. Tarina kertoi kahdesta seikkailijasta, jotka kuningas oli palkannut hakemaan trörlin kainalokarvoja. Trörli oli kuitenkin hyvin vaarallinen olento. Sarjis loppui trörlin kohtaamiseen, joten oletettavasti trörli tappoi seikkailijat.

**Elementtejä, jotka siirtyivät muihin tarinoihin:**

* Tapahtumat sijoittuivat Abcdefghianin kuningaskuntaan, jonka nimen tarkoitus oli laittaa mahdollisimman monta aakkosta putkeen. Nimi oli niin hölmö että kiinnyin siihen. Ja nyt jos paikka tarvitsee placeholder nimeä niin käytän Abcdefghiania.

### Cecil Seikkailu

* 2012-2014

Homestuckista inspiroitunut sarjakuva, jota tein improvisoituna perustuen pikkuveljeni ehdotuksiin. Cecil Seikkailun maailmassa oli AU versioita erinäisistä lempihahmoistani niin omista kuin muidenkin tarinoista. Ainoa täysin orginaalihahmo oli Cecil itse. Tarinassa oli tarkoitus olla jokin monimutkainen juonikuvio, jossa joukko nuoria edustaa planeettoja ja heillä on supervoimia, ja joukko aikuisia on tekemässä sopimusta demonin kanssa.

Kaikki netissä julkaistut sivut on luettavissa >täällä< (Huom! Mä ja pikkuveljeni oltiin nuoria ja tyhmiä kun tehtiin tätä.)

**Elementtejä, jotka siirtyivät muihin tarinoihin:**

* Cecil Seikkalu on periaatteessa täysin esi-aste Toivomusdemonille. Monet hahmot siirtivät käytännössä suoraan Toivomusdemoniin, samoin jotkut vitsit.

### Tähtivaras

Tämä on hylätty tarina ainoastaan sen takia että monet sen elementit siirtyivät muokattuina Airaliin. Alkuperäinen Tähtivaras oli enemmän sci-fiä kuin fantasiaa.

## Valmiit tarinat

Kaikkein harvinaisin luokka! Nämä tarinat ovat niin tehtyjä, että voin hyväksyä ne valmiiksi, vaikka toisinaan saatan miettiä niiden tekemistä uudestaan.

### Punaiset siivet

* n.

Yhdelle kaverille synttärilahjaksi piiretty sarjakuva. Tarina kertoi Estheristä, joka kävi Lumenfos Akatemiaa, enkeleille tarkoitettua koulua. Estheriä kuitenkin kiusattiin siksi, että tällä oli perhosensiivet enkelien tavallisten sulkasiipien sijasta. Esther yksinäisyydessään loi Ronald-nimisen olennon (jolla oli Estherin kuolleen kaksoisveljen sielu) ja kaikki oli hyvin kunnes Esther sai uuden ystävän. Tämä oli hahmo, jonka nimeä en enää muista, mutta joka oli matkustanut maailmojen välillä jahdaten punasiipistä perhosta. Estherin tavattuaan Matkustaja (se olkoon nyt hänen nimensä) uskoi viimein saaneensa perhosen. Ronald oli kateellinen Estherin ja Matkustajan läheisestä suhteesta ja muuttui demoniksi.

Matkustaja vei Estherin Tuonpuoleiseen, jossa he tapasivat olennon nimeltään 102 ja tajusivat Ronaldin olevan Estherin veli. Kun he palasivat Estherin maailmaan niin Ronald tappoi Matkustajan ja Esther Ronaldin. 102 ehdotti murheen murtamalle Estherille että kuolleet on mahdollista palauttaa eroon oikeasta hinnasta. Esther luopui siivistään ja ryhtyi 102:n alaiseksi.

Salaa 102:lla ei ole aikomustakaan palauttaa kuolleita vaan päinvastoin hän tappaa Estherinkin kun tästä ei ole enää hyötyä. Sitten Estherin siipien avulla 102 muuttuu punaiseksi perhoseksi, joka aloitti koko tapahtumien kulun.

Elementtejä, jotka siirtyivät muihin tarinoihin:

* 102 luotiin tätä tarinaa varten, mutta sen jälkeen hän esiintynyt myös Tähtivarkaan ja Sulka ja Taika-avaimen maailmoissa.
* Yksi tarinan nimetön sivuhahmo oli esiaste Arden du Gairnelle.
* Yhdessä vaiheessa Punaiset Siivet oli tarkoitus sijoittua samaan universumiin kuin Airal, mutta nyt en ole enää tästä varma. Esimerkiksi Airalin Puolisiipiin ajattelin Veirdzillä olevan kyky matkustaa maailmojen välillä ovien kautta, aivan kuten Matkustajakin.

### Hukassa

* n.2010-2015
* Komedia

Tarinan idean voi tiivistää näin: "Jos Punahilkka ja Iso Paha Susi olisivatkin furryjä eikä susi olisi niin paha." Tarina kertoo Parizasta, jota punaisen hijabinsa tähden kutsutaan Punahilkaksi ja Hukasta, jolla on suhteettoman huono tuuri.

## Fanitarinat

Fanitarinat ja niiden hahmot eivät mielestäni kuulu mihinkään edellisistä luokista. Ne kuitenkin ovat relevantteja kun miettii maailmojeni kehitystä, esimerkiksi olen napannut monet fanihahmoni ja tehnyt niistä täysin orginaaleja.

Muista osioista poiketen nämä ovat kronologisessa järjestyksessä.

### Digimon

Ensimmäisiä fanitarinoita, joihin uppouduin aivan täysillä. Pikkuveljeni kanssa leikimme digimonia ja vuosien mittaan se muistutti aina vaan vähemmän alkuperäistä sarjaa.

Aivan kuten sarjassa niin maailmassa asui hyvin monimuotoisia älykkäitä olentoja, mutta sarjasta poiketen vain harvat pystyivät muuttumaan. Suurin osa tapahtumista sijoittui "Monidigimaailmaan" (siellä pystyi olemaan kaiken tyyppisiä digimoneja, siksi nimi) eli Modimaan (jonka nimen nappasin Airaliin), jota hallitsi aikoinaan paha lohikäärmekeisarinna Chinadragomon (eli Chinis). Vuosisatojen jälkeen Chinis syrjäytettiin vallasta, mutta hän oli niin vahva ettei häntä pystytty tappamaan. Sen sijaan Chinis ja tämän suku pakotettiin suojelemaan Modimaa. Kaikki Chiniksen sukuun kuuluvat pystyvät muuttumaan lohikäärmeiksi ja heidät tunnetaankin Lohikäärmeen sukuna.

Chiniksen sisko luuranko HauntedSkeletonSlymon (eli Haundi) oli Modiman suurin uhka. Suurin osa Lohikäärmeen suvusta ei suhtautunut työhönsä suojelijoina niin vakavasti, joten Haundia vastaan taisteli lähennä Chiniksen tyttärenpoika Tummanvihreä.

Samaan aikaan Tummanvihreän sisko Tummankeltainen (heillä on myös muita värien mukaan nimettyjä sisaruksia) on etsimässä aarteita Al Kahaidosta.

**Elementtejä, jotka siirtyivät muihin tarinoihin:**

* Modima on nykyään valtio Airalissa.
* Modimaa hallitsi aikanaan lohikäärmekeisarinna Chen Draaens.
* Modimassa on vuori, jonka huipulla asuu supervahva lohikäärme. Tämä käyttää sukulaisiaan palvelijoinaan.
	+ Yksi näistä sukulaisista on nimeltään Tummanvihreä.
* Al Kahaidosta tuli pelkkä Kahaido ja se on nykyään valtio Airalissa.
* Haundi on nykyään Sudenkalloinen Kuolema (jonka yksi nimistä on Haundi) Airalissa.
* Vampyyri Vincent ja tämän isoveli Davince muuttuivat ensin hahmoiksi Pirunsurmassa ja sitten Airalissa. Kaikissa versioissa he pysyivät vampyyreinä.

### Aku Ankka

Kuten suuri osa muistakin suomalaisista lapsista luin Aku Ankkaa. Pidin lehdestä ja hahmoista todella, mutta yksi asia vaivasi lapsi-minua: Akkarissa ei ollut kissahahmoja hyviksenä! Joten loin itse oman! Tarinassa Aku löysi sattumalta hyvin harvinaiseen Mocu Micus-rotuun kuuluvan kissan ja huolehti tästä. Samaan aikaan Mustakaapu oli myöskin löytänyt kissan, tämä tosin oli hänen imagoonsa sopivasti pikimusta. Tämä musta kissa oli luonnostaan varas, joten Kaapu aikoi käyttää sitä rikollisissa juonissaan.

**Elementtejä, jotka siirtyivät muihin tarinoihin:**

* Mocu Micuksen design on käytännössä protoversio fursonastani J:stä! Vaikea uskoa että J:n design on jo näin vanha!
* Mustakaavun kissa taas saattoi olla esiaste Kissojen maan Lukille.

### Greveholmin arvoitus

Tämä fantasiaa ja scifiä yhdistelevä ruotsalainen joulukalenteriohjelma hurmasi lapsiminut totaalisesti. Kun sitten halusin kirjoittaa taruhevosista niin keksin että voisin sijoittaa tarinan samaan universumiin kuin Greveholmin arvoituksen. Tämä oli mielestäni neronleimaus. Tarina sijoittui aikaan jolloin kaksi sarjassa esiintyvää kummitusta oli vielä elossa (eli 1700-luvulle), joten periaatteessa tämä on prequel fanitarina! Varsinainen tarina kertoi talliin ilmestyneestä siivekkäästä yksisarvisesta, jonka nimi oli Liilakko, ja siitä miten tätä koitettiin pitää piilossa tv-sarjan pääpahis kreiviltä von Dyltä.

### Star Wars

Siitä lähtien kun pelasin Lego Star Warsin demoa olin täysin hullaantunut Star Warsiin. Qui-Gon Jinistä alkoi rakkauteni pitkähiuksisiin miehiin XD

Mutta vakavasti ottaen tein Star Wars fanisarjakuvaa, jossa kaikki olivat lohikäärme-furryjä. Lohikäärmeitä kun oli helpompi piirtää kuin ihmisiä. Tein sarjista Lohikäärme jengi-"lehteen", josta lisää Hylätyissä maailmoissa.

Toinen Star Wars tarina oli veljeni kanssa kehittelemä. Se kertoi Sneigol-nimisestä jawa sithistä, palkkiometsästäjä Ensitestä ja tavallisesta ihmisestä nimeltä Herra Sankari, joka koitti pitää edelliset kaksi edes semisti moraalisesti hyvinä vaihtelevin tuloksin.

**Elementtejä, jotka siirtyivät muihin tarinoihin:**

* Yhdessä vaiheessa käytin Ensiten eri variaatioita kaikissa mahdollisissa peleissä. Esimerkiksi Gaia Onlinessa toinen hahmoni oli haltia-versio Ensitestä.
* Herra Sankari on niin hölmöllä tavalla hauska idea että haluan käyttää häntä vielä jossakin!

### Starshine Legacy

Fantasiaa ja scifiä yhdistelevä hevospeli vetosi paljon nuoreen minuun. Tiivistettynä peli kertoi neljästä tytöstä, joilla oli takavoimia ja erityinen side puhuviin hevosiinsa. Niin hevoset kuin tytötkin ovat reinkarnoituneet useita kertoja ja heitä kutsutaan Sielunratsastajiksi. Pahiksena oli paikallinen Cthulhu Garnok ja tämän kätyrit. Pelistä poiketen fanitarinassa on olemassa pahojen Sielunratsastajien joukko ja demoneita. Kaikki havittelevat muinaisten Sielunratsastajien artefakteja.

Pahoihin Sielunratsastajiin kuuluu Anniina, hyvän Sielunratsastajan avioton sisarpuoli.

**Elementtejä, jotka siirtyivät muihin tarinoihin:**

* Yksi alkuperäisen pelin hahmoista oli Katja, valkohiuksinen ja valkoisiin pukeutuva tyttö. Hänen ulkonäkönsä inspiroi myöhemmin Hetalia fanihahmo Siperian ja kun tämä taas muuttui Airal hahmoksi niin hän sai pitää nimen Katja.

### Ginga

Lapsena olin hullaantunut sarjaan jopa ennen kuin olin katsonut jaksoakaan tai lukenut lukuakaan. Selasin vain törkeästi fanisivuja ja olin aivan töpinöissäni tästä. Joten tietenkin täytyi luoda omia fanihahmoja!

Suurin osa fani-idoistani keskittyi Weediä seuraavaan sukupolveen (tämä oli aikaa enne Orionia), jossa päähenkilönä oli tiikerinraitainen Mingin ja hänen paras ystävänsä ja mentorinsa ihmissusi(!) Yönpimeys. Kuten Gingassa yleensäkkin tarina kertoi siitä miten kerättiin koiria taistelemaan pahiksia vastaan. Näinä pahiksina oli esimerkiksi kyborgi-karhu Mechanic ja Minginin kaksoisveli Toare (joka osasi supertappavan 'Fangs Killing Battougan' ugh...).

**Elementtejä, jotka siirtyivät muihin tarinoihin:**

* Minginin lauman yksi jäsenistä oli nimeltään May ja hänestä tuli Kuukaudet-tarinan päähenkilö.
* Minginin laumassa oli useampikin koira, jotka olivat sokeuttaneet itsensä tahallaan eläessään syvällä luolastoissa. Ajatus pilkkopimeissä luolissa elävästä sivilisaatiosta lopulta yhdistyi nyxiläisiin Airalissa.
* Yönpimeys ja tämän tytär Yönarpi olivat osa Yön sukua. Nykyään "Yön suku" on oikeastaan yltiödramaattinen järjestö Airalissa. Niin Yönpimeys kuin Yönarpikin ovat yhä jäseniä, mutta heidän luonteensa ovat aivan erillaiset.
* Useampi Minginin laumalainen voi olla lucavoksi muutettuna sivuhahmona Airalissa.

### Ōkami

Useita japanilaisia myyttejä yhdistelevä peli, jossa suden hahmoinen jumalatar Amaterasu pelastaa maailman pimeydeltä.

**Elementtejä, jotka siirtyivät muihin tarinoihin:**

* Kehittelin pelin pahiksille ihmismuotoja ja kahden mekaanisen pöllön, Lechkun ja Nechkun, ihmismuodot inspiroivat hahmoni Messinkidemonin eli Airalissa esiintyvän driniani Mesden.

### Hetalia

Komedia, jossa valtiot on personifikoitu. Fanitarinoiden myötä monet asiat muuttuivat ja lopputulos oli vakavampi kuin sarja itsessään.

Lempi fanihahmoni oli Neuvostoliitto, joka jostain syystä on erillinen hahmo. Mystisistä syistä hän heräsi jälleen henkiin nykyaikana ja koittaa tietenkin päästä takaisin valtaan. Tässä hänellä on apunaan veljeni fanihahmo Siperia. Monia monituisia kuvioita myöhemmin Siperia ja tämän ystävät Tanska ja Egypti nousivat supervalloiksi. Tämä tunnetaan SET-liittona. Harmikseen Neuvostoliitto ei tosin päässyt oikeaksi valtioksi. Lisäharmikseen hän on saanut yltiöinnokkaan ihailijan tavallisesta ihmisnaisesta nimeltä Beatrice.

Tein myös 100 sivua pitkän fanisarjakuvan, jossa oli monia fanihahmojani! Tarinassa ideana on että mystisistä syistä valtiot fuusioituvat keskenään uusiksi hahmoiksi. Alkuperäiset tyypit joutuvat tuonpuoleiseen, josta he koittavat päästä pois. Valitettavasti tämä ei ole ihan helppoa ja asiaan sekaantuvat supertietokone, tiedostava tietokonevirus, kaksi enkeliä ja joukko demoneita. Ja mikä villeintä nämä kaikki ovat jonkinlaisia Tuonpuoleisen vastikkeita tietyistä valtioista! Esimeriksi demoni Ecanfra on käytännössä Ranska.

**Elementtejä, jotka siirtyivät muihin tarinoihin:**

* Useat fanihahmoni siirtyivät orginaalihahmoiksi Airaliin. Näistä merkittävin on Neuvostoliitto eli nykyiseltä nimeltään Verhe. Siperia muuttui Katjaksi, Verhen palvelijaksi.
* Verhen lempinimi "Punainen Painajainen" johtuu nolosta Hetalia ideasta että Neuvostoliitto syntyi Venäjän painajaisista.
* Stalkkeri Beatrice muuttui Keisarinna Beatrice Tuuliruusuksi. Hänen luonteensa muuttui myöskin täysin, mutta hänen suhteensa Verheen pysyi yksipuolisena (tosin paljon vähemmän koomisena).
* Ruusuprinssi perustuu Ecanfraan.
* Yksi Airalin historiallisista lajeista perustuu Ecanfran designiin. (Huvittavaa kyllä Ruusuprinssi ei kuulu tähän lajiin)
* Enkeli Zach Wingletoph (joka oli Itävallan Tuolenpuoleisen vastike) esiintyi myöhemmin Pirunsurmassa ja Cecil Seikkailussa orginaalihahmona.

### Portal

Alkuperäinen peli kertoo oudossa tutkimuslaitoksessa ko

**Elementtejä, jotka siirtyivät muihin tarinoihin:**

* Larry, Mirjami ja Matthias sekä heidän suhdekiemuransa siirtyi orginaalitarinaan. Sittemmin Mirjami ja Matthias siirtyivät Cecil sarjiksen (nyk. Toivomusdemonin/Toivomushiiden) maailmaan.
* Vielä joskus käytän Jadea jossakin!

### The Elder Scrolls

Fantasia-maailma joka lorellisesti puhuen on kirjaimellisesti pelkkää unta! Ja jos joku tajuaa olevansa unihahmo hän voi lakata olemasta olemassa tai tavallaan käyttää tätä tietoisuutta lucid-unen tavoin. Ainoa taso lucid-unihahmon yläpuolella on tulla itse uneksijaksi! Onko näillä villeillä konsepteilla mitään tekemistä itse pelien suhteen? Ei paljoakaan, ne ovat enemmän perinteistä fantasiaa. Mutta nämä villit konseptit ja useat muut ovat siellä taustalla. Also, luotettava kertoja? Mikä se on?

TES on ollut pääfandomini nyt *vuosia*! (Pelasin sitä ensimmäistä kertaa vuonna 2014 ja tykkään siitä yhä!) Tein 78 sivua sarjakuvaa, kirjoitin satoja sivuja fanficcejä ja jopa LempihahmoniTM sukuhistorian in-universe-tekstin tyylillä. Mutta mikä sai mut todella uppoutumaan tähän maailmaan on roolipeli.

Tää rope kattoi koko mantereen hahmoja vaan syntyi ja syntyi ja syntyi... Tässä on piirtämäni kuva, jossa on 174 elossa olevaa hahmoa. Huom! Elossa olevaa (oikeampi termi lienee tosin 'aktiivinen' sillä joukossa on pari kummitusta), tässä ei ole backstory hahmoja tai kuolleita hahmoja. Tämä rope on jo niin kaukana canonista että jos nimet vaihtaisi se voisi olla orginaalitarina. Siis esimerkiksi muinaisen Rooman inspiroimassa valtiossa on ropessa nyt teollistumiseen pyrkivä kommunistinen hallinto. Tämä suuri skaala ja muutokset on varmaan suurin syy miksi tykkään TES:istä niin paljon.

**Elementtejä, jotka siirtyivät muihin tarinoihin:**

* Kymmenistä fanihahmoistani on myös versio Airalissa! Käytännössä aina kun haluan jonkun sivuhahmon Airaliin voin napata sen TES:istä.
* Jotkut ropen juonikuviot ja maailmanrakennukselliset asiat ovat vaikuttaneet Airaliin.
* Elder Scrollsin soul gemit innoittivat Airalin sielukivet. Lisäksi TES fanitarinaa varten keksin magiaelimen, jonka sitten siirsin Airaliin. Se että magiaelimestä voi tulla sielukivi on kuitenkin täysin uusi idea.

### Fallout

200 vuotta ydinsodan jälkeen ihmiskunta koittaa selvitä vanhan maailman raunioissa. Luulisi että vuosisatojen aikana ihmiset olisivat jo edenneet pidemmälle, mutta ei.

Pelasin Fallout: New Vegasia ja löysin siitä yhden LempihahmonTM joten aloin kirjoittamaan tästä ja pelaajahahmostani Georgiasta fanficciä. Sitten äkkiä ficciä olikin 50 000 sanaa ja mukana oli lisää fanihahmoja. Send help!

**Elementtejä, jotka siirtyivät muihin tarinoihin:**

* Ei vielä mitään! Olen yhä niin Fallout fiiliksissä etten ole miettinyt orginaalitarinoita ollenkaan! Olen kuitenkin varma että Fallout vaikuttaa Airaliin jotenkin (koska kaikki suuret fandomini vaikuttavat Airaliin).